text:  Zase som raz nemal čítať recenzie pred filmom. Takto som celý čas špekuloval aký bude ten veľký zvrat a podarilo sa mi ho uhádnuť vopred. Film bol však naozaj dobrý, atmosféra ma zaujala. Christian Bale a Hugh Jackman sú zárukou dobrých výkonov a David Bowie ako Tesla bol akousi čerešničkou na torte. //////Po miernom porozmýšľaní zvyšujem na štyri. Na tento film doslova sedí slovo inteligentný./////////Po ďalšom opakovanom pozretí zvyšujem na päť. To už sa mi dávno nestalo. Dokonalý trik je perfektne vysústružený film. Ten zvrat mi ani tak nevadí, pretože Nolan film zaplnil neskutočne zaujímavým dejom a precíznou psychológiou postáv. Nad Dokonalým trikom sa dá rozmýšľať dlho po jeho pozretí. Komu ste fandili viac- Angierovi alebo Bordenovi? Odpoveď je pomerne zjavná a väčšina ľudí by podľa mňa bez problémov odpovedala- Bordenovi. Avšak motivácie, pozadie a predovšetkým ochota ísť pre slávu/kúzlo až do neskutočných krajností oboch menovaných sa nedajú zaškatuľkovať ako "dobrý" a "zlý". Komplexný príbeh, ktorým Christopher Nolan dokazuje, že patrí k absolútnej špičke dnešných režisérov.
item_title: Dokonalý trik
item_directors: Christopher Nolan
item_screenwriters: Jonathan Nolan Christopher Nolan
item_cast: Christian Bale Hugh Jackman Michael Caine Piper Perabo Rebecca Hall Scarlett Johansson David Bowie Andy Serkis Daniel Davis Christopher Neame Mark Ryan Roger Rees Jamie Harris Ricky Jay Ezra Buzzington James Otis Chris Cleveland William Morgan Sheppard Jim Piddock Ron Perkins Kevin Will Edward Hibbert John B. Crye Jodi Bianca Wise Russ Fega Enn Reitel